laion/Wikipedia-Exotic huggingface dataset:
Get Weird

Get Weird (בתרגום חופשי: להפוך מוזר) הוא אלבום האולפן השלישי של הלהקה הבריטית ליטל מיקס. האלבום יצא ב-6 בנובמבר 2015 דרך חברת התקליטים סייקו מיוזיק. Get Weird הוא אלבום האולפן השלישי של ליטל מיקס, לאחר שהן הוציאו את האלבומים DNA ו-Salute. האלבום זכה להצלחה והגיע למקום ה-13 במצעד האלבומים בילבורד 200 ובנוסף לזה האלבום נכנס לעשירייה הפותחת של יותר מ-7 מצעדים בעולם ביניהם המצעד הבריטי והמצעד האוסטרלי. סינגל הבכורה מהאלבום היה "Black Magic", הסינגל זכה להצלחה והוא הסינגל השני של ליטל מיקס שנכנס ל-בילבורד הוט 100. "Black Magic" - הוא הסינגל הראשון מהאלבום. יצא ב-21 במאי 2015 וזכה להצלחה, הסינגל נכנס לעשירייה הפותחת של יותר מ-8 מצעדים בעולם ביניהם המצעד הבריטי והמצעד האוסטרלי. נכון ל-9 בספטמבר 2017 הסינגל צבר למעלה מ-335 מיליון צפיות. "Love Me Like You" - הוא הסינגל השני מהאלבום. יצא ב-25 בספטמבר 2015. "Secret Love Song" - הוא הסינגל השלישי מהאלבום בשיתוף פעולה עם ג'ייסון דירולו. יצא ב-3 בפברואר 2016. נכון ל-9 בספטמבר 2017 הסינגל צבר למעלה מ-150 מיליון צפיות. "Hair" הוא הסינגל הרביעי מהאלבום בשיתוף פעולה עם שון פול. יצא ב-15 באפריל 2016. נכון ל-9 בספטמבר 2017 הסינגל צבר למעלה מ-256 מיליון צפיות. מידע על האלבום Get Weird באתר MusicBrainz מידע על האלבום Get Weird באתר AllMusic האלבום Get Weird באתר Discogs אלקטריק, ג'ייסון דיזוזיו, ניק מונסון, קיריס יוסטון, ג'אז אשורסט, קמיל פרסל, ג'ו קירנס, נתן דובאל, פיל קוק, סטיב מק, מאד רד
דוכסות פארמה

דוכסות פארמה (באיטלקית: Ducato di Parma) הייתה דוכסות בין השנים 1545 ל-1859. עד 1802 הייתה מדינה של האימפריה הרומית הקדושה. בין השנים 1802 עד 1814 נשלטה על ידי ממשל נפוליאון בונפרטה, בין 1814 ל-1847 נשלטה על ידי רעייתו מבית הבסבורג מארי לואיז, דוכסית פארמה ובשנותיה האחרונות נשלטה על ידי בית בורבון. ב-1859 אוחדה עם ממלכת סרדיניה כחלק מאיחוד איטליה. היווצרות הדוכסות נעוצה באי בהירות בקשר לירושת דוכסות מילאנו בשנת 1535, כאשר שליטה פרנצ'סקו ספורצה השני נפטר ללא יורש. הן קרל החמישי, קיסר האימפריה הרומית הקדושה והן פרנסואה הראשון, מלך צרפת טענו לזכות על הדוכסות. כחלק מהנסיון לפתור את השאלה נקרעו מעל הדוכסות שטחיה מדרום לנהר הפו, סביב העיר פארמה, והפכו להיות דוכסות פארמה כפייף של בנו הלא חוקי של האפיפיור פאולוס השלישי, פייר לואיג'י פארנזה שהוכתר בהסכמה כדוכס פארמה. בני משפחת פארנזה המשיכו לשלוט בדוכסות עד 1731. בשנת 1556 הוענקה לדוכס השני, אוטאביו פארנזה גם העיר פיאצ'נצה וכך הפכה הדוכסות ל"דוכסות פארמה ופיאצ'נצה" (Ducato di Parma e Piacenza). בשנת 1731 איבדה משפחת פרנזה את הדוכסות, כאשר לא נותרו בה יורשים זכרים. בת המשפחה, אליזבטה פארנזה, שנודעה בספרדית בשם איסבל דה פרנסיו, נישאה לפליפה החמישי, מלך ספרד ובנם, קרלוס, לימים קרלוס השלישי, מלך ספרד ירש את הדוכסות. בשנת 1735 הועברה הדוכסות לשליטת קרל השישי, קיסר האימפריה הרומית הקדושה, בתמורה להעברת ממלכת שתי הסיציליות לשליטת ספרד. בשנת 1748 הועברה השליטה בדוכסות מידי בית הבסבורג לידי פליפה, דוכס פארמה בנם של פליפה החמישי ואליזבטה פרנזה, מייסדו של בית בורבון-פארמה. בשנת 1796 נכבשה הדוכסות על ידי כוחותיו של נפוליאון בונפרטה. פרדיננדו, דוכס פארמה המשיך לשלוט להלכה, תחת כיבוש צרפתי. במסגרת חוזה ארנחואס (1801) בין בית בורבון לנפוליאון הועברה השליטה על הדוכסות לשלטון צרפתי ישיר, בתמורה להעברת הדוכסות הגדולה של טוסקנה לידי בית בורבון. בשנת 1808 צורפה הדוכסות לקיסרות הצרפתית הראשונה. במסגרת קונגרס וינה (1814) נותרה הדוכסות תחת שלטון ישיר של מארי לואיז, דוכסית פארמה, רעייתו של נפוליאון מבית הבסבורג. עם מותה שבה הדוכסות לידי בית בורבון-פארמה, ששלטה גם על דוכסות לוקה. במסגרת מלחמת העצמאות האיטלקית השנייה גורש רוברטו הראשון, דוכס פארמה, השליט האחרון מבית בורבון, מהעיר והיא התאחדה עם הפרובינציות המאוחדות של מרכז איטליה, שצורפה בהמשך לממלכת סרדיניה, שהתמזגה כעבור חודשים מספר לממלכת איטליה. מדיה וקבצים בנושא דוכסות פארמה בוויקישיתוף דגלי דוכסות פארמה ומידע נוסף מידע מאתר heraldica.org The Duchy of Parma-Piacenza, 1748-1802 מידע היסטורי וגאוגרפי The Duchy of Parma, pp.351-354 in vol.3 of W. Spaulding, Italy and the Italian islands, 1841, GB דוכסות פארמה, באתר אנציקלופדיה בריטניקה (באנגלית)
מגדל ICC

מגדל מרכז הסחר העולמי (באנגלית International Commerce Centre, במנדרינית: 環球貿易廣場), או בקיצור מגדל ICC, הוא גורד שחקים בן 108 קומות המתנשא לגובה של 484 מטר וממוקם בשכונת צים שא צוי בחצי האי קאולון שבהונג קונג. בעת סיום בנייתו ב-2010 הוא היה הבניין הרביעי בגובהו בעולם והשלישי בגובהו באסיה. נכון ל-2022 הוא היה הבניין ה-13 בגובהו בעולם והחמישי במספר הקומות מעל פני הקרקע, והבניין הגבוה ביותר בהונג קונג. מדיה וקבצים בנושא מגדל ICC בוויקישיתוף אתר האינטרנט הרשמי של מגדל ICC (בסינית)
אדמה בקועה

אדמה בקועה הוא שמה של סדרת הדפסים שיצר מנשה קדישמן בשנת 1983. ההדפסים, המבוססים על עבודה מוקדמת שלו, מציגים דימוי של אדמה צבועה בצבע. בשנת 1970 יצר מנשה קדישמן כמה מיצבים שכללו תצלום גדול ממדים של אדמה יבשה ובה בקעים, שהונח על גבי רצפה, וכן לוחות זכוכית שקופה. הלוחות, מהם נחתכו חתיכות, יצרו "מתח בין קווי ביקוע האדמה על ידי הטבע, לבין קו חיתוך הזכוכית שנעשה בידי האמן". התצלום שבו השתמש האמן היה אחד מתצלומיו של פטר מירום, המתעדים את ייבוש אגם החולה. בשנים 1973-1972 יצר קדישמן גרסת הדפס ראשונה לנושא זה בסדנת "הראל מדפיסים ומוציאים לאור" ובה הודפס תצלום האדמה בטכניקה של דפוס רשת עם חול. בשנת 1983 יצר 3 סדרות של הדפסים, במהדורה של 125 עותקים כ"א, בסדנת ההדפס ירושלים, המבוססים על תצלום האדמה הבקועה. ההדפסים הופיעו בצבע אדום, שחור ו-כסף. בסדרה זו הועבר הדימוי בעזרת טכניקה של תצריב צילומי. כאן, המיר קדישמן את הזכוכית בצבעי ההדפס השונים, כביטוי של תרבות וכעימות עם הטבע. גרסה נוספת הופיעה בסדרת הדפסים שהודפסו בדפוס רשת בסדנת "Kelpra" בלונדון, אנגליה, ובה הופיעו צורות גאומטריות מעל האדמה, או הדפסים שהבקעים בהם נצבעו בכתמי צבע שונים. אדמה בקועה, 1972 תצלום וזכוכית גובה 110 ס"מ, רוחב 110 ס"מ אדמה בקועה, 1983 הדפס רשת גובה 86 ס"מ, רוחב 70 ס"מ ראו: עומר, מרדכי, תיקון, הגלריה האוניברסיטאית לאמנות ע"ש גניה שרייבר, תל אביב-יפו, 1998, עמ' 182. ראו: עפרת, גדעון, 100 שנות אמנות הדפס בישראל, סדנת ההדפס ירושלים, ירושלים, 2015, עמ' 187-186.
שארה פרוקטור

שארה פרוקטור (באנגלית: Shara Proctor; נולדה ב-16 בספטמבר 1988) היא אתלטית לשעבר מאנגווילה שייצגה את הממלכה המאוחדת, זוכת מדליית כסף בקפיצה לרוחק אליפות העולם באתלטיקה 2015 ומדליית ארד באליפות העולם באתלטיקה באולם 2012. פרוקטור נולדה בהוואלי שבאנגווילה באיים הקריביים המשתייכת לטריטוריות הבריטיות שמעבר לים. בנעוריה הייתה כדורגלנית מצטיינת והייתה חברה בנבחרת אנגווילה. כמו כן הצטיינה באתלטיקה תחת הדרכת אימה, וקבעה שיא תיכונים בהטלת כידון, זריקת דיסקוס, קפיצה לגובה וקפיצה לרוחק. בשנים 2006 עד 2010 למדה והתאמנה באוניברסיטת פלורידה בארצות הברית. משנת 2008 מאמנה הוא רנה ריידר (Rana Reider). פרוקטור ייצגה את אנגווילה בתחרויות הקפיצה לרוחק באליפות העולם באתלטיקה 2007 בה לא עברה את שלב המוקדמות ובאליפות העולם באתלטיקה 2009 בה סיימה במקום השישי בשיא אנגווילה של 6.71 מטר. ב-2008 זכתה במדליית כסף במשחקי מרכז אמריקה והאיים הקריביים וב-2009 זכתה במדליית זהב. היא קיבלה אישור מהתאחדות האתלטיקה הבינלאומית לעבור ולייצג בתחרויות בינלאומיות את הממלכה המאוחדת החל מנובמבר 2010, ואת הבכורה שלה עשתה באליפות אירופה באתלטיקה לנבחרות ב-2011 באליפות העולם באתלטיקה 2011 סיימה במקום ה-20 בשלב המקודמות בתוצאה של 6.34 מטר. באליפות העולם באתלטיקה באולם 2012 זכתה במדליית ארד בשיא בריטניה של 6.89 מטר ובאולימפיאדת לונדון סיימה במקום התשיעי בתוצאה של 6.55 מטר. ב-2013 סיימה שישית באליפות העולם שהתקיימה במוסקבה בתוצאה של 6.79 מטר, סיימה רביעית באליפות אירופה באולם שהתקיימה בגטבורג בתוצאה של 6.69 מטר וזכתה בסיכום השנתי של ליגת היהלום עם ניצחונות בתחרויות באוסלו ובציריך . באליפות העולם באתלטיקה באולם 2014 סיימה רביעית בתוצאה של 6.68 מטר. ב-2015 זכתה במדליית כסף באליפות העולם שהתקיימה בבייג'ינג בשיא בריטניה של 7.07 מטר וסיימה לאחר המנצחת טיאנה ברטולטה מארצות הברית. באליפות העולם באתלטיקה באולם 2016 סיימה במקום השמיני ובאולימפיאדת ריו דה ז'ניירו סיימה במקום ה-21 בשלב המוקדמות. באליפות העולם באתלטיקה 2017 סיימה במקום ה-13 במוקדמות ולא העפילה לגמר. במשחקי חבר העמים 2018 זכתה במדליית ארד בקפיצה לרוחק בתוצאה של 6.75 מטר. באליפות אירופה באתלטיקה 2018 זכתה במדליית ארד בתוצאה של 6.70 מטר. ב-2022 הודיעה על פרישה. קפיצה לרוחק: אצטדיון: 7.07 מטר (28 באוגוסט 2015), שיא בריטניה אולם: 6.91 מטר (13 בפברואר 2016), שיא בריטניה קפיצה משולשת: אצטדיון: 13.82 מטר (14 באפריל 2017) אולם: 13.88 מטר (6 בפברואר 2010) מדיה וקבצים בנושא שארה פרוקטור בוויקישיתוף שארה פרוקטור, ברשת החברתית אינסטגרם שארה פרוקטור, באתר הוועד האולימפי הבין-לאומי שארה פרוקטור, באתר olympedia.org שארה פרוקטור, באתר התאחדות האתלטיקה הבין-לאומית שארה פרוקטור, באתר ליגת היהלום שארה פרוקטור, באתר Track and Field (נשים) שארה פרוקטור באתר אוניברסיטת פלורידה שארה פרוקטור באתר thepowerof10 שארה פרוקטור באתר אולימפיאדת ריו דה ז'ניירו Shara Proctor raring to go for gold at Rio and put 2012 pain behind her, הגארדיאן, 16 ביולי 2016 World Championships: Shara Proctor and Dina Asher-Smith star on historic day for British athletics, דיילי מירור, 28 באוגוסט 2015
ז'ולט נאג'

ז'ולט נאג' (בהונגרית: Nagy Zsolt;‏ נולד בשנת 1957) הוא מנצח הונגרי. ז'ולט נאג' הוא אחד המנצחים הבולטים באירופה בתחום המוזיקה המודרנית והעכשווית.[דרוש מקור] סיים את לימודי הניצוח באקדמיה למוזיקה בבודפשט. נאג' מלמד בכמה מוסדות מוזיקליים נחשבים ומרבה לתת כיתות אמן. כמו כן הוא מנהל אמנותי של כיתות האמן למנצחים עם התזמורת הפילהרמונית יאנאצ'ק. ז'ולט נאג' ניצח על תזמורות רבות, ביניהן התזמורת הפילהרמונית של ברגן, התזמורת הסימפונית ירושלים, תזמורת הרדיו האיטלקי במילאנו וטורינו, התזמורת האקדמית בטהובן באנטוורפן ועוד אנסמבלים רבים בכל רחבי היבשת. ז'ולט נאג' מופיע באופן קבוע בפסטיבלים הנחשבים באירופה. בשנת 1999 הוענק לו פרס מיוחד על הצטיינות בביצוע מוזיקה ישראלית. במשך 25 שנה היה מנצח ראשי באנסמבל המאה ה-21 וכיום הוא משמש שם בתור מנצח אורח ראשי. אתר האינטרנט הרשמי של ז'ולט נאג' ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
המטבח הקטרי

המטבח הקטרי מאופיין, כמו במדינות ערביות רבות, במנות עיקריות מסוגים ומינים שונים. בקטר נפוצים מאכלים חריפים במיוחד. מנות עיקריות נפוצות בקטר הן הקבסה, אורז עם בשר, דגים, תמרים, פירות ים וירקות חריפים. הקבסה, כמו בערב הסעודית ובמדינות מפרץ אחרות, היא המאכל הלאומי. אורז, בשר, עגבניות ובצלים מעורבבים עם תבלינים. המקבוס הוא השם הקטרי לכבסה. אורז, בשר וירקות גינה מעורבבים עם תבלינים. הקבסה הסעודית היא מאכל שהחל את דרכו באזור נג'ד (כיום ערב הסעודית) ונפוץ גם בקטר ובמדינות מפרץ אחרות. אטריות מבושלות עם סוכר, קינמון וזעפרן. לעיתים קרובות הבלאליט מטוגן עם ביצה ונוצרת מעין חביתה. אורז עם בשר עז. נקרא בקטר גם שוואה. קפה המופק מתערובות של קפה והל, הקפה הערבי מחומם בטמפרטורות מאוד גבוהות, מינימום 165 מעלות צלזיוס ומקסימום 210 מעלות צלזיוס, מעל טמפרטורת ההתאדות של המים, שכן, יש לחממו בזהירות. קפה קטרי הידוע בשמו המקומי "הקפה המתוק", קפה המופק מתערובת של קפה עם: קינמון, זעפרן, סוכר והל. ישנה גם גרסה שלו המוגשת עם חלב. לימונדה מעורבבת בקצת מנטה, דבר שנותן חריפות למשקה. חומוס הוא מאכל העשוי מגרגרי חמצה טחונים המוגש כממרח. ברוב המקרים המנה תכלול תוספות שונות כגון שמן זית, פטרוזיליה טרייה קצוצה, מיץ לימון טרי וטחינה המכילה שום טרי. ממרח קטרי שמכינים מחציל, שום וטחינה. גרגירי חומוס מבושלים במים, ללא טחינה. פודינג אורז ולחם. פודינג סאגו - קינוח מתוק המכיל עמילן ומתובל בהל וזעפרן. פודינג פיסטוק ומי ורדים. עוגת גבינה, מוגשת בדרך כלל עם קצפת מלמעלה. נפוצים במטבח הקטרי גם הקינוחים בקלווה, כנאפה וקטאיף מהמטבח הערבי. כמו כן מוגשים בקטר גם קינוחים מערביים, דוגמת מוס ושוקולד. מדיה וקבצים בנושא המטבח הקטרי בוויקישיתוף The 3 M’s of Qatari Cuisine "Culture of Qatar" Traditional Qatari Cuisine GETTING TO KNOW QATAR "Qatar Food and Food Etiquette"
אקירה סוזוקי

אקירה סוזוקי (יפנית: 鈴木 章‏; נולד ב-12 בספטמבר 1930) הוא כימאי יפני, חתן פרס נובל לכימיה לשנת 2010. סוזוקי נולד באי הוקאידו שביפן. הוא למד באוניברסיטה באי ולאחר קבלת הדוקטורט שלו, שימש באוניברסיטה כעוזר פרופסור. בשנים 1963–1965 עבד כסטודנט יחד עם הרברט בראון באוניברסיטת פרדו, ולאחר שחזר לאוניברסיטת הוקאידו שימש כפרופסור מן המניין שם. בשנת 1994 פרש מאוניברסיטת הוקאידו. ב-2010 הוענק לסוזוקי פרס נובל לכימיה, יחד עם ריצ'רד הק ואי איצ'י נגישי, על תגובות מצומדות בעזרת זרז פלדיום בסינתזה אורגנית. מדיה וקבצים בנושא אקירה סוזוקי בוויקישיתוף אקירה סוזוקי, באתר פרס נובל (באנגלית) אקירה סוזוקי, באתר אנציקלופדיה בריטניקה (באנגלית)
מאיר גולדוויכט

הרב מאיר גולדוויכט הוא מראשי הישיבה בישיבה יוניברסיטי בניו יורק ומרצה בנושאי יהדות ברחבי העולם. נולד בישראל, למד בישיבת הנגב אצל הרב יששכר מאיר ואחר כך בישיבת כרם ביבנה אצל דודו, הרב חיים יעקב גולדוויכט, שכיהן כראש הישיבה. שם למד בחברותא עם הרב זלמן נחמיה גולדברג ובחבורה עם הרב שלמה פישר; ולמד גם מהרב ישעיהו הדרי והרב משה שפירא. הוא מעיד שמהם קיבל את רוב תורתו. כיהן כר"מ בישיבת כרם ביבנה. היה מבאי ביתו של הרב שלמה זלמן אוירבך. כאשר עבר לניו יורק ללמד בישיבה יוניברסיטי, הרב אוירבך כתב לו מדי חודש לחזק אותו ולעודד אותו. הוסמך לרבנות ב-1980 על ידי הרב עובדיה יוסף, הרב בצלאל ז'ולטי והרב זלמן נחמיה גולדברג. כיום מכהן כאחד מראשי ישיבה יוניברסיטי בניו יורק. ב-2017 זכה למדליית נשיא ישיבה יוניברסיטי על הצטיינותו בהוראה. כמו כן הוא מכהן כראש כולל במחנה קיץ מסורה בארצות הברית. מוסר שיעורים רבים גם בבסיסי צבא בישראל, ויש לו פינה קבועה בערוץ 7. נוהג להגיע לשבתות במקומות שונים בישראל ובעולם, ולהעביר בהם מספר רב של שיעורים (כ-15 שיעורים לאורך השבת) לציבור מגוון. בין בניו: הרב אלידע גולדוויכט, מייסד תוכנית "סמיכת חבר", הרב איתיאל, רב באש התורה וראש "אש ישראל" ורב בבית כנסת הנשיא ברחביה, והרב אביעד גולדוויכט. מאיר פנים על חודש אלול ומועדי תשרי (תשע"ט) מאיר פנים על חנוכה ופורים (תש"פ) מאיר פנים על הגדה של פסח ודרשות לפסח (תשפ"א) שיעוריו ברדיו קול חי שיעוריו בקול הלשון שיעוריו באתר ישיבה שיעוריו בערוץ מאיר שיעוריו בערוץ היוטיוב כל הכתבות על הרב גולדוויכט, באתר ערוץ 7 OU Speakers Bureau: MEIR GOLDWICHT מאיר פנים על ימי אלול וחגי תשרי, הקדמה מאיר פנים על ימי אלול וחגי תשרי, הקדמה. שם הדפיס כמה דוגמאות מהמכתבים. YU honors Rabbi Meir Goldwicht with the Presidential Medallion https://www.ou.org/torahym/speakers/rabbi-elyada-goldvicht/ https://www.aish.com/authors/353132151.html ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
פטריק ברואל

פטריק ברואל (בצרפתית: Patrick Bruel;‏ נולד; ב-14 במאי 1959) הוא זמר-יוצר, שחקן קולנוע, מפיק ושחקן פוקר מקצועי יהודי-צרפתי. נולד בשם פטריק בן גיגי בתלמסאן, אלג'יריה. בשנת 2002 הוציא לאור אלבום גרסאות כיסוי (קאברים) של שירי שנות ה-30 וה-50. האלבום זכה להצלחה מסחרית שהביאה את ברואל בחזרה אל קדמת הבמה. בשנת 2017 שיחק בסרט הדרמה "שקית של גולות" של הבמאי הקנדי כריסטיאן דוגואי (אנ'). מדיה וקבצים בנושא פטריק ברואל בוויקישיתוף אתר האינטרנט הרשמי של פטריק ברואל (בצרפתית) פטריק ברואל, ברשת החברתית פייסבוק פטריק ברואל, ברשת החברתית אקס (טוויטר) פטריק ברואל, ברשת החברתית אינסטגרם פטריק ברואל, סרטונים בערוץ היוטיוב פטריק ברואל, במסד הנתונים הקולנועיים IMDb (באנגלית) פטריק ברואל, באתר "אידיבי", מאגר הידע העברי לקולנוע ישראלי ועולמי פטריק ברואל, באתר AllMovie (באנגלית) פטריק ברואל, במסד הנתונים הקולנועיים KinoPoisk (ברוסית) פטריק ברואל, באתר אפל מיוזיק (באנגלית) פטריק ברואל, באתר ספוטיפיי פטריק ברואל, באתר Last.fm (באנגלית) פטריק ברואל, באתר AllMusic (באנגלית) פטריק ברואל, באתר MusicBrainz (באנגלית) פטריק ברואל, באתר דיזר פטריק ברואל, באתר Discogs (באנגלית) פטריק ברואל, באתר Songkick (באנגלית) פטריק ברואל, באתר SecondHandSongs פטריק ברואל, באתר בילבורד (באנגלית) פטריק ברואל, באתר The Hendon Mob פטריק ברואל, באתר Global Poker Index פטריק ברואל, באתר אליפות העולם בפוקר ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דהאוקסינוקלאוטיד

דיאוקסיריבונוקליאוטיד (חומצת גרעין החסרה אטום חמצן בריבוז, באנגלית: Deoxyribonucleotide) הוא מונומר המהווה את תת-היחידה הבסיסית ממנה מורכבת החומצה הדיאוקסיריבונוקליאית, הידועה בקיצורה כ-DNA. כל דיאוקסיריבונקוליאוטיד מורכב משלושה מרכיבים: בסיס חנקני, חד-סוכר טבעתי המכיל 5 פחמנים וקבוצת זרחה. קבוצת הזרחה נקשרת לפחמן מספר 5 של הסוכר. הבסיס החנקני תמיד קשור לעמדה 1' של הדיאוקסיריבוז. הדיאוקסיריבוז שונה מן הריבוז הרגיל בכך שישנם פרוטונים על פחמן מספר 2 ולא קבוצת OH. זהו ההבדל בין החומצה הדיאוקסיריבונוקליאית (DNA) לחומצה הריבונוקליאית (RNA) (ראו איור). כאשר דיאוקסיריבונוקליאוטידים מתפלמרים ליצירת ה-DNA, קבוצת הזרחן מנוקליאוטיד אחד תיקשר לפחמן מספר שלוש בנוקליאוטיד השני, על ידי יצירת קשר פוספודיאסטרי. נוקליאוטידים חדשים יתווספו רק לפחמן מספר שלוש של הנוקליאוטיד הקודם, וכך נשמרת כיווניות הפולימרזיציה. נוקליאוטיד DNA מדיה וקבצים בנושא דהאוקסינוקלאוטיד בוויקישיתוף דיאוקסינוקלאוטיד, באנגלית
אבנון מגושם

אבנון מגושם (שם מדעי: Synanceia verrucosa) הוא דג ממשפחת האבנוניים. האבנון המגושם הוא דג טורף, נמנה עם מקריני הסנפיר ובעל קוצים רעילים. הוא חי בתחתית שוניות ומסווה עצמו כאבן. דג זה הוא הדג הארסי ביותר בעולם, ארסו החזק יכול להרוג בני אדם. האבנון המגושם הוא לרוב חום או אפור, ולפרטים מסוימים ייתכן שיהיו אזורים בעלי צבע צהוב, כתום או אדום. מין זה של האבנוניים מגיע לאורך של 30 עד 40 סנטימטרים, אולם נמצא פרט שהגיע לאורך של 51 סנטימטרים. האבנון המגושם מצוי בעיקר צפונית לחוג הגדי. שטח התפוצה שלו הוא הנרחב ביותר משל כל יתר האבנוניים ומשתרע על פני האוקיינוס השקט, האוקיינוס ההודי, הים האדום ושונית המחסום הגדולה (אוסטרליה). ישנן עדויות לכך שאבנון זה פלש אף לים התיכון כפי הנראה במסגרת ההגירה הלספסית. פרט בוגר אחד נתפס בקרבת יבנה בשנת 2010. דג זה חי בשוניות אלמוגים לרוב. הוא ישתקע על אבנים וצמחים או מסביבם או שפשוט ינוח על קרקעית הים. האבנון ניזון בעיקר מדגים קטנים, מיני סרטנאים וחסילונים. האבנון המגושם נרכש בעיקר כדי להוות חיית נוי באקווריום. בשרו נמכר בעיקר בשוקי הונג קונג, וכן בפיליפינים, ביפן ובמסעדות סיניות. כאמור, האבנון המגושם הוא הדג הארסי ביותר בעולם. מגבו יוצאים 13 קוצים ובכל אחד מהם שני שקי רעל. קוצים אלה חדים וקשים מאוד, דווח שקוץ כזה הצליח לחדור סוליית מגפיים. התסמינים של הרעל כוללים כאב עז, הלם נוירולוגי, שיתוק ומוות תאים. כמות גדולה של הרעל עלולה להיות קטלנית לבני אדם, בעיקר ילדים, קשישים וכל מי שמערכת החיסון בגופו חלשה. טיפול רפואי בארס האבנון כולל נסיוב נגד ארס. הרדמה מקומית יכולה לסייע בהקלת הכאב. עזרה ראשונה לנפגע מהארס היא טבילת האיבר העקוץ במים חמים, שכן סבורים שהחום גורם לדנטורציה (הרס מבנה החלבון והפיכתו ללא פעיל) של הארס. שימוש בחוסם עורקים או בחבישה אחרת העוצרת את מחזור הדם אינה מומלצת. קורבנות הארס עלולים לסבול מנזק עצבי שיכול להוביל לירידה במסת השריר. ארס האבנון מכיל תערובת של חלבונים ורעלים שונים התוקפים את תאי הדם, את תאי הגוף (הבשר, השרירים) ואת הלב: סטונוסטקוסין, וורוקוטוקסין וקרדיולפוטין. מדיה וקבצים בנושא אבנון מגושם בוויקישיתוף אבנון מגושם, באתר ITIS (באנגלית) אבנון מגושם, באתר NCBI (באנגלית) אבנון מגושם, באתר Animal Diversity Web (באנגלית) אבנון מגושם, באתר FishBase (באנגלית) אבנון מגושם, באתר GBIF (באנגלית) אבנון מגושם באתר הרשימה האדומה של IUCN
פרדיננד הרביעי, הדוכס הגדול של טוסקנה

פרדיננד הרביעי (באיטלקית: Ferdinando Salvatore Maria Giuseppe Giovanni Battista Francesco Lodovico Gonzaga Raffaele Ranerio Gennaro; בגרמנית: Ferdinand Salvator Maria Joseph Johann Baptist Franz Ludwig Gonzaga Raphael Rainerius Gennarius; ‏10 ביוני 1835 - 17 בינואר 1908) היה הדוכס הגדול של טוסקנה (שליט הדוכסות הגדולה של טוסקנה) בין השנים 1859–1860, ולאחר מכן איבד את שלטונו בעקבות איחוד איטליה. פרדיננד נולד ב-10 ביוני 1835 בפירנצה, ללאופולד השני, הדוכס הגדול של טוסקנה ומריה אנטוניה, נסיכת שתי הסיציליות, בתם של פרנצ'סקו הראשון, מלך שתי הסיציליות ומריה איזבלה מספרד. כאשר הכריזו צרפת בראשות נפוליאון השלישי, ממלכת סרדיניה ופיימונטה מלחמה על אוסטריה באפריל 1859 (מלחמת אוסטריה-סרדיניה), קבע אביו לאופולד מדיניות נייטרלית ולא מנע ממתנדבים טוסקניים להצטרף למלחמה נגד אוסטריה. מפלגת העם דרשה את התפטרותו של לאופולד ואת הכרתו הפומבית במטרה של איחוד איטליה. לאופולד סירב לעשות זאת וב-27 באפריל סולק יחד עם משפחתו מפירנצה, ללא אלימות, לבולוניה, שם השתכנה המשפחה בחסות האפיפיור, וב-21 ביולי ויתר לאופולד על כתרו לטובת פרדיננד. לאחר המלחמה חזר פרדיננד לפירנצה, וניסה להחזיר את שלטונו, אולם ב-16 באוגוסט הכריזה מועצת העם על הדחתו באופן רשמי. צרפת ואוסטריה הודיעו על תמיכתם בפרדיננד, אולם לא עשו שום דבר למענו, וב-22 במרץ 1860 סופחה טוסקנה לממלכת סרדיניה, כחלק מאיחוד איטליה. פרדיננד בילה את שארית ימיו בגלות באוסטריה, וב-17 בינואר 1908 מת בביתו שבזלצבורג. ב-24 בנובמבר 1856 התחתן פרדיננד עם אנה, נסיכת סקסוניה, בתם של יוהאן, מלך סקסוניה ואמליה אוגוסטה, נסיכת בוואריה, ממנה נולדו לו 2 בנות: מריה אנטוניה, ארכידוכסית אוסטריה (1858–1883) בת מתה (1859) ב-11 בינואר 1868 התחתן פרדיננד עם אליצ'ה, נסיכת פארמה, בתם של קרלו השלישי, דוכס פארמה ולואיז מארי תרז, נסיכת ארטואה, ממנה נולדו לו 10 ילדים: לאופולד פרדיננד, ארכידוכס אוסטריה (1868–1935) לואיזה, ארכידוכסית אוסטריה (1870–1947) יוזף פרדיננד, ארכידוכס אוסטריה (1872–1942) פטר פרדיננד, ארכידוכס אוסטריה (1874–1948) היינריך פרדיננד סלבטור, ארכידוכס אוסטריה (1878–1969) אנה מריה תרזה, ארכידוכסית אוסטריה (1879–1961) מרגרטה, ארכידוכסית אוסטריה (1881–1965) גרמנה, ארכידוכסית אוסטריה (1884–1955) רוברט פרדיננד סלבטור, ארכידוכס אוסטריה (1885–1895) אגנס מריה, ארכידוכסית אוסטריה (1891–1945) מדיה וקבצים בנושא פרדיננד הרביעי, הדוכס הגדול של טוסקנה בוויקישיתוף רשימת הצאצאים פרדיננד הרביעי, הדוכס הגדול של טוסקנה
קירן מקמנמין

קירן מקמנמין (באנגלית: Ciarán McMenamin; נולד ב-1 באוקטובר 1975) הוא שחקן צפון אירי תושב לונדון. מקמנמין נולד באניסקילן שבמחוז פרמנה בצפון אירלנד. הוא למד בקולג' סנט מייקל (אנ'). ב-1998 סיים תואר בוגר אוניברסיטה באקדמיה המלכותית הסקוטית למוזיקה ודרמה. הוא למד שיעורי דרמה בתיאטרון לנוער ארדהוון ואחר כך עבד עם תיאטרון הנוער אולסטר. מקמנמין הופיע במגוון תוכניות טלוויזיה ב-BBC וב-ITV. בין השאר השתתף בסרט הטלוויזיה "4:50 From Paddington" על פי ספר מאת אגאתה כריסטי מתוך הסדרה "מיס מארפל" בכיכובה של ג'רלדין מקיואן. מקמנמין גילם בסרט את סדריק קרקנתורפ. בערוץ 4 שיחק בסדרה "The Young Person's Guide To Becoming A Rock Star". ב-1999 כיכב בתפקיד ראשי בסרט הטלוויזיה "דייוויד קופרפילד" על פי הרומן באותו שם מאת צ'ארלס דיקנס. ב-2005 שיחק בתפקיד רופא בסדרת הדרמה "The Golden Hour" של ITV. בינואר 2009 הופיע מקמנמין בפרק "The Grinning Man" מתוך הסדרה "ג'ונתן קריק". ב-2001 כיכב בסרט "לסיים את כל המלחמות". ב-2008 שיחק בתפקיד הראשי בדמות אלכסנדר פירס בסרט "The Last Confession of Alexander Pearce". הוא לוהק לתפקיד מאט אנדרסון בסדרת המדע הבדיוני "בראשית". ב-2012 שיחק בדמות פרדריק בארט בדוקו-דרמה "Saving The Titanic". בשנת 2016 שיחק בסרט הדרמה "אונה" של הבמאי האוסטרלי בנדיקט אנדרוס. פרס קנת' בראנה רנסאנס – זכייה ביוני 1997 מדליית זהב RSAMD – זכייה ב-1998 קירן מקמנמין, במסד הנתונים הקולנועיים IMDb (באנגלית) קירן מקמנמין, באתר AllMovie (באנגלית) קירן מקמנמין, במסד הנתונים הקולנועיים KinoPoisk (ברוסית) "Interview with Ciarán McMenamin". Enniskillen Town United Football Club. אורכב מ-המקור ב-2016-08-17. נבדק ב-14 ביולי 2016. {{cite web}}: (עזרה) "Masterpiece Theatre - David Copperfield". PBS. נבדק ב-18 באוקטובר 2011. {{cite web}}: (עזרה) Andrew Johnston (4 באפריל 2012). "Film Review: Saving the Titanic". CultureNorthernIreland. {{cite web}}: (עזרה)
ארנחואס (פירושונים)

האם התכוונתם ל... ארנחואס – עיר בספרד קונסיירטו דה ארנחואס – קונצ'רטו לגיטרה קלאסית ותזמורת מאת חואקין רודריגו חוזה ארנחואס – הסכם בין נפוליאון בונפרטה לספרד משנת 1801
אייפל 65

אייפל 65 (באיטלקית: Eiffel 65) היא להקת יורודאנס איטלקית שהוקמה בטורינו בשנת 1998 על ידי ג'אנפרנקו רנדונה המכונה ג'פרי ג'יי (סולן ובסיסט), מאוריציו לובינה (קלידן וגיטריסט) וגברי פונטה (DJ). שלושת חברי הלהקה ניגנו יחד כבר משנת 1992, אבל רק ב-1998 החליטו להקים להקה. השם "אייפל" נבחר באקראי על ידי תוכנת מחשב והמספר 65 צורף לשם בטעות; במקור הוא היה חלק ממספר טלפון. ב-1999 הוציאה הלהקה את השיר "Blue", שבאמצעות מנגינתו הקליטה, הקולות הממוכנים והפזמון, הפך להיט בינלאומי והגיע למקומות ראשונים במצעדים רבים העולם. האלבום ממנו לקוח השיר, Europop, יצא בסוף אותה שנה והגיע למקום החמישי במצעד הבילבורד האמריקאי. הסינגל השני מאלבום זה, "Move Your Body", הצליח גם הוא וכך ניצלה הלהקה מהתואר המפוקפק "להקה של להיט אחד", חוץ מבארצות הברית וקנדה. האלבום השני של אייפל 65, !Contact, יצא ב-2001 ונחל הצלחה בינונית מחוץ לאיטליה. ב-2003 יצא האלבום השלישי של אייפל 65 שנשא את שם הלהקה ובו בעיקר שירים באיטלקית. ביוני 2006 עזבו חברי הקבוצה (ג'פרי ומאוריציו) את חברת ההפקות הקודמת שלהם "BlissCo", ויצאו להקים חברה משלהם (Blue Boys), כאשר הם משנים את שם הלהקה ל-Bloom 06, ויוצאים לדרך חדשה בניסיון ליצור מוזיקה שונה וחדשנית. במרוצת השנים שירים של אייפל 65 זכו בביצוע מחדש (רמיקס) על ידי זמרים רבים - קים לוקאס, אלפאוויל, לאורה פאוזיני ועוד. 1999 Europop 2001 Contact 2003 Eiffel 65 2006 01 Crash Test (יצא בספטמבר 2006 כאלבום הראשון של Bloom 06) מדיה וקבצים בנושא אייפל 65 בוויקישיתוף אתר האינטרנט הרשמי של אייפל 65 אתר האינטרנט הרשמי של אייפל 65 (באנגלית) אייפל 65, ברשת החברתית פייסבוק אייפל 65, ברשת החברתית אקס (טוויטר) אייפל 65, ברשת החברתית אינסטגרם אייפל 65, סרטונים בערוץ היוטיוב אייפל 65, ברשת החברתית Goodreads אייפל 65, במסד הנתונים הקולנועיים IMDb (באנגלית) אייפל 65, באתר אפל מיוזיק (באנגלית) אייפל 65, באתר ספוטיפיי אייפל 65, באתר סאונדקלאוד (באנגלית) אייפל 65, באתר Last.fm (באנגלית) אייפל 65, באתר AllMusic (באנגלית) אייפל 65, באתר MusicBrainz (באנגלית) אייפל 65, באתר דיזר אייפל 65, באתר Yandex.Music (ברוסית) אייפל 65, באתר Discogs (באנגלית) אייפל 65, באתר Songkick (באנגלית) אייפל 65, באתר Genius אייפל 65, באתר SecondHandSongs אייפל 65, באתר בילבורד (באנגלית) אייפל 65, באתר טיידל (באנגלית) אייפל 65, באתר אמזון מיוזיק האתר הרשמי של ההרכב החדש Bloom06
לייקה (פירושונים)

האם התכוונתם ל... לייקה – כלבת החלל הרוסית הראשונה מצלמת לייקה – מצלמת 35 מ"מ שיוצרה בגרמניה לייקה (חברה) – חברת סטופ מושן אמריקאית לאיקו (נקרא גם "לייקה") - סגנון מוזיקלי יווני